11. maí - 31. desViðburðir Duus Safnahús Allt frá fyrstu öldum byggðar hafa Íslendingar róið til fiskjar , lengst af á opnum bátum . Með vélvæðingu flotans gerbreyttust aðstæður og stórstígar breytingar urðu á öllu samfélaginu . Í dag er sjávarútvegur ein af meginstoðum íslensks þjóðfélags . Hvert tímabil á sér andrúmsloft , málefni , sögur , gleði og sorgir . Með smíði líkana af skipunum reynir Grímur að halda til haga þessum ríka sjóði sem svo auðveldlega getur horfið . Á sýningunni eru rúmlega 100 líkön , flest af skipum sem hafa verið smíðuð eða keypt til landsins á árunum eftir seinna stríð og fram til 1960 . Sýningin opnaði fyrst á lokadaginn 11. maí árið 2002 og hefur síðan verið í þróun , bátasmiðurinn bætir við líkönum á hverju ári . Þar má m.a. sjá hluti og myndir sem tengjast sjávarútvegssögu þjóðarinnar og eru í eigu Byggðasafns Reykjanesbæjar .